Foto: AFP 2018 / Ahmed Ouoba Burkina-Faso shimolida qurolli hujumlar oqibatida 13 kishi halok bo‘ldi. Bu haqda mahalliy Faso portali ma’lum qildi. Voqea 1 yanvarda yuz bergan. Noma’lum kishilar bir qishloqning 6 vakili, jumladan qishloq yetakchisi va uning o‘g‘lini o‘ldirishgan. Mahalliy aholi bunga javoban Fulbe elatidan bo‘lgan 7 kishini o‘ldirishgan. Ta’kidlanishicha, voqea joyiga vaziyatni barqarorlashtirish uchun xavfsizlik kuchlari kiritilgan.